text: Falck tabte, men skal være loyale overfor vinderen
  07 maj 2015 kl. 05.21
  Falck har tabt en stor del af ambulancekørslen i Syddanmark til Bios, men har forpligtiget sig til at være en god taber.
  Og det betyder, at Falck har forpligtet til loyalt at medvirke til, at Bios kommer ordentlig i gang med ambulancekørslen.
  Falck har ikke været tilfredse med at miste en stor del af ambulancekørslen til Bios. Bl.a. har Falck klaget over licitationen ? en klage, der er blevet afvist.
  Men:
  - Vi har haft et godt møde, og jeg er tilfreds med, at Falck tilkendegiver, at de tager deres kontraktuelle loyalitetsforpligtelse meget alvorligt, siger Jens Elkjær, sundhedsdirektør i Region Syddanmark.
  Og Niels Thorup, der er regionsdirektør i Falck, siger:
  - Vi er naturligvis interesserede i at fortsætte det professionelle forhold, vi har haft.
   
  1. september 2015 og 10 år frem overtager Bios og Responce ambulancekørslen. Det har hidtil været Falck, der har stået for ambulancetjenesten i Region Syddanmark.
  
  